ค่าเงินปอนด์ผันผวน อ่อนตัวทำสถิติต่ำสุดในรอบ 31 ปี! - FINNOMENA
5 ก.ค. 2559

วันนี้นายมาร์ค คาร์นีย์ ผู้ว่าการธนาคารกลางอังกฤษ (BoE) ได้มีการเปิดเผยรายงานเสถียรภาพทางการเงิน (Financial Stability Report) รอบครึ่งปีตามกำหนดการ
โดยประกาศปรับลดเงินทุนสำรองธนาคารพาณิชย์ (Countercyclical Capital Buffer Rate) ลงสู่ระดับ 0% จากระดับ 0.5% ให้มีผลทันที เพื่อหวังเพิ่มการปล่อยกู้ให้แก่ภาคครัวเรือน และภาคธุรกิจ
ขณะที่ก่อนการออกมาประกาศรายงาน ค่าเงินปอนด์ได้ผันผวนอ่อนตัวทำสถิติต่ำสุดในรอบ 31 ปี เมื่อเทียบกับดอลลาร์สหรัฐ
ด้านนักวิเคราะห์คาดการณ์ว่า ธนาคารกลางอังกฤษน่าจะปรับลดดอกเบี้ยอย่างเร็วที่สุดในการประชุมเดือนนี้และเดือนหน้า
นายคาร์นีย์ได้แสดงความเห็นต่อค่าเงินปอนด์ว่า เงินปอนด์ได้มีการปรับตัวอย่างผันผวนในช่วงแรก แต่การปรับเปลี่ยนนี้ได้ดำเนินไปในทิศทางที่เอื้อต่อการปรับตัวทางเศรษฐกิจ
ที่มา : http://www.ryt9.com/s/iq21/2457820
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: